**Concurs d'Idees**

**Transition Cities 2016**

Context 3

Objectiu 3

Modalitat de Projectes 5

Procés de Selecció 5

Baremació de les propostes 7

Pressupost 7

Marc Jurídic 7

Context

L'Ajuntament de València participa a través de Fundació InnDEA en el projecte Transition Cities impulsat per Climate-KIC, que està recolzada per la pròpia Unió Europea a través de l'EIT (Institut Europeu d'Innovació i Tecnologia)

*Transition Cities* parteix de la constatació que existeixen una multitud de projectes urbans innovadors relacionats amb la reducció d'emissions de carboni que no passen de ser iniciatives aïllades a causa de la seua falta de coherència estratègica i a la seua manca de perspectives de ser realment implementades en un entorn real, per la qual cosa l'impacte en la qualitat de vida de la ciutadania és mínim.

València, conjuntament amb Birmingham, Bolonya, Mòdena, Budapest, Castelló, Frankfurt i Breslavia, forma part del grup *Transition Cities* dins de la iniciativa Climate KIC, la qual ha desenvolupat un conjunt de desafiaments amb l'objectiu de cobrir la bretxa que existeix entre les grans aspiracions polítiques i les iniciatives voluntàries aïllades.

Gràcies al treball realitzat en aquest projecte es van identificar a la ciutat de València tres sectors que presenten menys cohesió entre objectius socials i interessos privats:

* Mobilitat urbana.
* Gestió del cicle de l'aigua.
* Energia i residus.

A la seua vegada, el projecte *Transition Cities* s'emmarca en l'estratègia Smart City de València la qual busca posar la tecnologia al servei dels reptes urbans per generar un impacte directe en el benestar de la població i en el canvi mediambiental, de manera que la ciutat es convertisca en una plataforma d'innovació basada en les últimes tecnologies per afrontar els reptes socials.

Objectiu

L'objectiu de la proposta “Concurs d'Idees *Transition Cities* 2016” és llançar un procés de selecció de projectes innovadors relacionats amb l'eficiència energètica i la reducció d'emissions de gasos d'efecte hivernacle a l'atmosfera i que continga un enfocament social, amb aplicació a la ciutat de València. Per això es proposa als participants quatre reptes, relacionats amb els reptes identificats pel projecte:

1. **Conscienciació**: Està comprovat que les polítiques relatives al canvi climàtic solament són eficients si són completades per la "implicació" i "gestos individuals" dels ciutadans. Aquest tipus de projectes, per tant, han de tenir com a objectiu **oferir nous enfocaments i eines innovadores que permeten augmentar la conscienciació i sensibilització de la població** per les causes i conseqüències del canvi climàtic vinculades al consum eficient d'energia. Sota aquesta modalitat tenen cabuda els següents tipus de projectes:

* Innovadores campanyes de comunicació i conscienciació destinades a la població en general o a algun segment de la població en particular.
* Disseny i implementació de noves metodologies i eines de formació per a diferents segments de població.

1. **Gestió integral i eficient de l'energia:** València és la tercera ciutat d'Espanya que més energia consumeix, sent l'energia elèctrica la que suporta gran part de la demanda. L'efectivitat en la gestió d'aquest consum és un tema crucial per a l'èxit en la lluita contra el canvi climàtic. Els projectes presentats sota aquest repte han de proposar innovacions en solucions integrals que cobrisquen totes les necessitats en gestió d'energia des d'un punt de vista mediambiental, però també tècnic i organitzatiu,responent a l'objectiu de **reduir costos en les empreses i augmentar la seua competitivitat, sense perdre de vista la tracció del canvi en els costums negatius en matèria de consum. Possibles àrees d'actuació:**

* Anàlisi dels consums de les instal·lacions públiques
* Sistemes integrals de gestió energètica a nivell de districte.
* Noves eines de monitoratge de consum a nivell d'usuari.
* Compra pública innovadora

1. **Pobresa energètica**: Existeix una inequívoca vinculació entre l'escalfament del planeta i l'empobriment progressiu dels seus habitants. Això és així perquè els impactes del canvi climàtic no són sol físics, sinó també econòmics, la qual cosa suposa més persones amb major vulnerabilitat per fer front als seus efectes. Definida com la incapacitat d'una llar de satisfer una quantitat mínima de serveis de l'energia per a les seues necessitats bàsiques, el nombre de llars afectades per la pobresa energètica s'ha disparat en els últims anys a la ciutat de València on, segons dades de la Creu Roja, existeixen més de 800 llars ateses per aquest motiu. Possibles àrees d'actuació:

* Serveis d'assessorament energètic a la població
* Sistemes d'auditoria de factures energètiques
* Formació en qüestions energètiques a personal tècnic de Serveis Socials
* Noves metodologies i protocols d'actuació
* Sistemes d'autoabastiment en llars vulnerables
* Gestió comunitària del subministrament energètic

1. **Mobilitat sostenible**: Uns 150.000 automòbils entren i ixen cada dia de la ciutat de València. Aquest volum, juntament amb el dels moviments a l'interior de la ciutat i el del trànsit a les grans avingudes, és la principal causa de la contaminació de l'aire.

Els projectes relacionats amb aquesta àrea han de contribuir a **modificar l'actual sistema de mobilitat basat majoritàriament en l'ús del vehicle privat**, afavorint els desplaçaments en transport públic així com els desplaçaments per als vianants i amb bicicleta. Possibles àrees d'actuació:

* Electro-mobilitat
* Optimització d'itineraris de mobilitat
* Integració modal
* Sistemes innovadors d'eficiència de recursos aplicats a la flota de vehicles existent.

Modalitat de Projectes

Els projectes presentats hauran de respondre a una d'aquestes dues categories:

* “Experiment”: projectes que desenvolupen idees innovadores completament noves.
* “Service Innovation Grant” (SIG): projectes que demostren l'aplicabilitat de la tecnologia ja existent a altres contextos, ja siguen: geogràfics, socials, econòmics, etc.

Tasques a realitzar

L'entitat legal adjudicatària assumeix la responsabilitat de realitzar les següents tasques:

* Assegurar que es compleix amb tota la regulació associada a l'activitat.
* Recopilar la informació necessària durant la realització del pilot de manera que es puga realitzar una avaluació dels resultats de forma quantitativa.
* Mantenir reunions per fer seguiment dels resultats i l'evolució del pilot amb la Fundació InnDEA.

Planificació d'activitats

Les ofertes rebudes hauran d'incloure, per a la seua valoració, una planificació inicial de les activitats a desenvolupar dins del pilot. Aquesta planificació haurà de ser, al moment de l'adjudicació, consensuada entre l'empresa adjudicatària i els responsables del projecte designats pel contractant.

La duració total del contracte serà com a màxim de 6 mesos.

Fites i resultats/ entregables

L'entitat legal adjudicatària reportarà periòdicament a l'equip de projecte de la Fundació InnDEA València, enviarà un informe de seguiment del pilot incloent els principals indicadors i resultats a final de 2016 i un informe de resultats final en acabar el projecte.

****Criteris d'Elegibilitat****

Per poder participar en aquesta convocatòria els sol·licitants hauran de complir amb els següents requisits:

1. Estar legalment constituït i donat d'alta bé com a persona física o comunitat de béns, bé com a entitat mercantil amb personalitat jurídica (incloses les especials).

2. Haver iniciat les seues activitats amb anterioritat a la publicació d'aquestes bases.

Procés de Selecció

La selecció dels projectes guanyadors del “Concurs d'Idees *Transition Cities* 2016” es compon de les següents fases:

**Presentació de propostes**

Després de la publicació del concurs i durant el període de 15 dies naturals, els interessats hauran de presentar obligatòriament els següents documents:

* **Memòria tècnica** seguint els models, segons categoria, proporcionats per l'Organització..
* Qüestionari “Perfil Social del Sol·licitant”. L'avaluació de la informació d'aquest qüestionari formarà part baremació del projecte presentat (veure apartat “baremació de propostes”) en la categoria “innovació social”.

S'hauran d'enviar a l'adreça de correu *info@inndeavalencia.com*, indicant *“concurs idees transition cities- climate kic 2016”* en el camp “assumpte”.

****Preselecció****

D'entre les propostes rebudes, el jurat preseleccionarà fins a 10 propostes d'ambdues categories per a la fase de selecció final.

El jurat de la preselecció estarà compost per representants de la Fundació InnDEA i de Climate-KIC

****Selecció Final****

Els projectes preseleccionats seran convocats per ser presentats en format *elevator pitch* durant la jornada que se celebrarà al llarg del mes de juliol a València.

Després del torn de presentacions, es reunirà el jurat i donarà a conèixer els projectes seleccionats, els quals rebran el finançament per desenvolupar-los.

El jurat de la selecció final estarà compost per representants de l'Ajuntament de València, de Fundació Inndea, del projecte *Transition Cities*, de Climate Kic i d'altres entitats locals relacionades amb els reptes a abordar.

****Idiomes admesos****

* Fase Preselecció: els documents de la proposta podran presentar-se en valencià, castellà o anglès.
* Fase de Selecció Final: els 10 projectes seleccionats hauran de presentar una versió en anglès de Memòria Tècnica.

Baremació de les propostes

Fase Preselecció

Les propostes rebudes seran avaluades pel jurat, el qual atorgarà un màxim de 100 punts a cada projecte segons el següent barem segons cinc criteris:

1. **Innovació social** (20%) Es considerará:

* Perfil Social del Sol·licitant: es valorarà la informació reflectida en el “Perfil Social del Sol·licitant”
* Perfil Social de la proposta: es valorarà la informació inclosa en l'apartat “Innovació Social” de la memòria tècnica.

1. **Impacte en la mitigació/adaptació al canvi climàtic** (40%)

* Es valoraran els indicadors inclosos en la memòria tècnica, així com els resultats esperats.

1. **Relació amb els reptes proposats** (15%)
2. **Contingut tècnic** innovador (15%)
3. **Experiència prèvia** (10%)

El jurat triarà les deu propostes millor puntuades, les quals participaran en la fase de selecció final.

Fase Selecció Final

En aquesta fase se seleccionaran els projectes que més puntuació obtinguen, sobre una base de 100 punts.

Pressupost

Es concediran tres projectes corresponents a les següents categories i pressupost:

* “Experiment”: Màxim 21.700€ (IVA inclòs)
* “SIG 1”: Màxim 7900€ (IVA inclòs)
* “SIG 2”: Màxim 7900€ (IVA inclòs)

Marc Jurídic

La present contractació respon a la fórmula de contracte de servei, en ser conforme al que es disposa en l'art. 10 del Text Refós de la Llei de Contractes del Sector Públic, aprovat per Reial decret Legislatiu 3/2011, de 14 de novembre. Així mateix, la seua naturalesa és la de contracte privat en ser conforme amb l'art. 20 d'aquest Text refós.